Knerisp

Knerisp (Limonium sinuatum) er en flerårig urt i hinnebegerfamilien.

Den har en grunnstilt rosett med 40–150 mm lange og 8–30 mm brede blad som har 4–7 par avrundede fliker. Stengelen er 10–40 cm lang og opprett eller oppstigende. Den har 3–4 brede vinger som i leddene går over til lansettformede stengelblad. Blomstene har et 11–14 mm langt, mørklilla beger og ei lita, hvit krone.

Knerisp vokser på steinete eller sandige steder ved kysten og på saltjord i innlandet. Den finnes opp til 700 moh. Arten er naturlig utbredt i hele middelhavsområdet, og finnes forvillet andre steder. I Norge er den funnet noen få ganger, men den er for varmekrevende til å reprodusere. 

Planten dyrkes i hager for blomsterstandene som tørkes og beholder fargen lenge. Dyrkede planter kan ha hvite, rosa, lilla eller gule blomster.

Galleri

Litteratur

Eksterne lenker 
 

Hinnebegerfamilien